Vlag van Maleisië

Die **nasionale vlag van Maleisië** is op 26 Mei 1950 amptelik in gebruik geneem. Die vlag vertoon veertien horisontale rooi en wit bane met ’n blou reghoek met ’n goue 14-puntige ster en sekelmaan in die skildhoek.

## Simboliek 
Die 14 bane van dieselfde hoogte stel die gelyke status van die 13 lidstate en die federale regering van Maleisië voor terwyl die 14 punte van die ster die eenheid tussen hierdie entiteite voorstel. Die ster staan bekend as die *Bintang Persekutuan* (Federale Ster). Die sekelmaan stel Islam voor, wat die amptelike geloof van die land is; die blou reghoek stel die eenheid van die Maleiers voor; die goue kleur van die ster en sekelmaan is die koninklike kleure van die Maleise regeerders.

## Ontwerp 
Die verhouding van die vlag is 1:2. Die sekelmaan se oop kan wys in die rigting van die wapperkant.

350px|senter|Konstruksietekening

## Geskiedenis 
Die vlag van Maleisië, wat vir die eerste keer op 16 September 1963 gehys is, het ontstaan uit die vlag van die Federasie van Malakka. Voor die skep van die nuwe vlag het elke deelstaat van Maleisië sy eie vlag gehad waarvan baie vandag nog onveranderd is.

### Keuse van vlag 
Toe die Federasie van Malakka die kortstondige Unie van Malakka vervang het, het die regering deur die Federale Wetgewende Raad ’n ontwerpkompetisie vir ’n nuwe vlag versoek. Drie vlae is aan die publiek voorgehou. Die eerste vlag het 11 sterre bevat met twee Maleise krisse (dolke) in die middel teen ’n blou agtergrond. Die tweede vlag was ’n “konsentriese sirkel van 11 sterre om gekruisde krisse op ’n blou baan.” Die derde het elf bane in rooi en wit afwisselend gehad met ’n geel sekelmaan en vyfpuntige ster op ’n blou agtergrond in die skildhoek. Die derde ontwerp – deur Mohamad Hamzah van die Departement van Openbare Werke – is as die wenner gekies deur middel van ’n meningspeiling in *The Malay Mail*. Omdat Malakka in die tyd van die Maleikrisis teen die kommuniste geveg het, het die vyfpuntige ster ’n te groot ooreenkoms met die kommunistiese simbool gehad. Die ster is gevolglik aangepas om nog ses punte by te kry.

Die Maleisiese vlag is op 19 Mei 1950 deur koning George VI goedgekeur en is vir die eerste keer op 26 Mei 1950 gehys voor Istana Selangor. Op 31 Augustus 1957 is dit met verkryging van onafhanklikheid op die Merdekaplein in die plek van die Britse Unievlag gehys.

Lêer:1949 Malaya Flag Proposal 1.svg|  Eerste voorgestelde vlag vir Maleisië
Lêer:1949 Malaya Flag Proposal 2.svg|  Tweede voorgestelde vlag vir Maleisië
Lêer:1949 Malaya Flag Proposal 3.svg|  Derde voorgestelde vlag vir Maleisië

### Die ontwerper 
duimnael|Vlag van die Britse Oos-Indiese Kompanjie
Die Maleisiese vlag is deur Mohamed Hamzah, ’n 29-jarige argitek wat vir die Departement van Openbare Werke in Johor Baharu, Johore gewerk het, ontwerp. Hy het in 1947 vir die vlagontwerpkompetisie ingeskryf met twee ontwerpe wat hy binne twee weke afgehandel het. Die eerste ontwerp was ’n groen vlag met ’n blou kris in die middel, omring deur 15 wit sterre. Die tweede ontwerp, wat onder die finaliste was, was soortgelyk aan die huidige vlag maar met ’n vyfpuntige ster. Dit ontleen ’n groot ontwerpelement (die horisontale bane) aan die vlag van die Britse Oos-Indiese Kompanjie. Daar was 373 inskrywings vir die kompetisie en die algemene publiek kon via die pos vir hul gunsteling stem. Dato’ Onn Jaafar, ’n senior Maleisiese staatsman, het vir Hamzah ontmoet nadat hy die kompetisie gewen het en voorgestel dat die ster 11 punte het om al die Maleisiese deelstate te verteenwoordig.

Mohamad Hamzah is ’n paar ddae voor sy 75ste verjaardag oorlede in Jalan Stulang Baru, Kampung Melayu Majidee, Johor.

### Wysigings 
[duimnael|Die Maleisiese vlag bo die kantoor van Toerisme Maleisië [Trafalgarplein, Londen. Die vlag van Uganda is op die agtergrond bo Uganda-huis.]]
Na die totstandkoming van Maleisië op 16 September 1963 is die ontwerp van die Maleisiese vlag gewysig om die nuwe deelstate in die federasie te reflekteer en eerbiedig.

Drie addisionele bane is tot die bestaande vlag toegevoeg en die ster is 14 punte gegee om die federasie se oorspronklike 11 deelstate in Maleisië plus Sabah, Sarawak en Singapoer te reflekteer; hierdie ontwerp het onveranderd gebly, selfs na Singapoer se uitsetting uit die federasie twee jaar later. Toe Kuala Lumpur op 1 Februarie 1974 as ’n federale territorium aangewys is, is die addisionele baan en punt van die ster toegewys om hierdie nuwe toevoeging tot die federasie te verteenwoordig. Uiteindelik, met die toevoeging van twee ander federale territoriums – Labuan in 1984 en Putrajaya in 2001 – is die veertiende baan en punt van die ster met die federale regering in die algemeen begin assosieer.

In 1997, toe die Maleiers genooi is om ’n naam aan die vlag te gee, het die Eerste Minister, Tun dr. Mahathir bin Mohammad die naam *Jalur Gemilang* gekies om die land se voorwaartse strewe na volgehoue groei en sukses te projekteer.

Lêer:Flag of the Kingdom of Sarawak (1848).svg|  Vlag van die Koninkryk Sarawak, 1848 tot 1870.
Lêer:Flag of the Kingdom of Sarawak (1870).svg|  Vlag van die Koninkryk Sarawak, 1870 tot 1946.
Lêer:Flag of North Borneo (1902–1946).svg|  Vlag van Noord-Borneo, 1882 tot 1948
Lêer:Flag of North Borneo (1948–1963).svg|  Vlag van die Kroonkolonie Borneo, 1948 tot 1963
Lêer:Flag of Sarawak (1947–1963).svg|  Vlag van die Kroonkolonie Sarawak, 1946 tot 1963
Lêer:Flag of Labuan (1912–1946).svg|  Vlag van die Kroonkolonie Labuan, 1912 tot 1946
Lêer:Flag of the British Straits Settlements (1904–1925).svg|  Vlag van die Seestraatnedersettings, 1874 tot 1942
Lêer:Flag of Penang (1946-1949).svg|  Vlag van die Kroonkolonie Penang, 1946 tot 1949
Lêer:Flag of Malacca (1946-1957).svg|  Vlag van die Kroonkolonie Malakka, 1946 tot 1957
Lêer:Flag of the Federated Malay States (1895 - 1946).svg|  Vlag van die Gefedereerde Maleisiese State, 1895 tot 1946, toe van die Unie van Malakka, 1946 tot 1948, toe van die Federasie van Maleisië, 1948 tot 1950
Lêer:Flag of Malaya (1950–1963).svg|  Vlag van die Federasie van Malakka, 1950 tot 1963

## Teken van respek 
Gedurende vieringe van Maleisië se Nasionale Dag word almal aangemoedig om die Jalur Gemilang aan huise, kantoorgeboue en korporatiewe persele te laat hang.
* Indien die vlag tuis vertoon word, moet dit gehys word dat dit in die rigting van die pad wys.
* Indien die vlag in ’n groep met deelstaats- en privaatmaatskappyvlae vertoon word, moet die Maleisiese vlag tussen twee vlae gehys word en die vlagpaal waaraan dit hang moet hoër wees as die ander.

## Vlaglied 
Die vlaglied is geskryf as toewyding en trots van die Maleisiese nasionale vlag. Dit word op 31 Augustus, Maleisië se onafhanklikheidsdag. opgevoer. Die oorspronklike lied *Benderaku* is geskryf deur Tony Fonseka, ’n Maleisiese liedjieskrywer. Nadat die vlag die naam Jalur Gemilang gekry het is die vlaglied in 1997 aangepas. Dit is gevolg deur ’n bekendstelling van ’n nuwe vlaglied met lirieke deur Siso Kopratasa en getoonset deur Pak Ngah.

|

|}

|

|}

## Ander vlae 
Staatsvaartuie gebruik die Jalur Gemilang as die staatsvaandel. Die ander vaandels wat in Maleisië gebruik word, word hieronder weergegee.

Lêer:Civil Ensign of Malaysia.svg| Burgerlike vaandel
Lêer:Government Ensign of Malaysia.svg| Blou vaandel van die Maleisiese regering
Lêer:Flag of the Malaysian Maritime Enforcement Agency.svg| Maleisiese Seewetstoepassingsagentskap se vaandel
Lêer:Flag of the Malaysian Army.svg| Weermagvaandel van Maleisië
Lêer:Air Force Ensign of Malaysia.svg| Lugmagvaandel van Maleisië
Lêer:Naval Ensign of Malaysia.svg| Vlootvaandel van Maleisië

### Federale Ster 
Die Federale Ster wat soortgelyk in konsep is aan Australië se Gemenebesster, stel die noue federasie van die deelstate van Maleisië en die federale regering voor. Dit word gebruik op die rondeel van die Koninklike Maleisiese Lugmag, die vlag van die Maleis-Sjinese Vereniging en die logo van die voormalige Verenigde Maleisiese Bankwesekorporasie.

Lêer:Roundel of Malaysia.svg| Rondeel van die Koninklike Maleisiese Lugmag
Lêer:Flag of the Malaysian Chinese Association.svg| Vlag van die Maleis-Sjinese Vereniging

### Soortgelyke vlae 

Lêer:Flag of the United States.svg| Vlag van die Verenigde State
Lêer:Flag of Liberia.svg| Vlag van Liberië
Lêer:Flag of Bikini Atoll.svg| Vlag van die Bikini-atol

Lêer:Flag of Algeria.svg|  Vlag van Algerië
Lêer:Flag of the Sahrawi Arab Democratic Republic.svg|  Vlag van die Arabiese Demokratiese Republiek Sahara
Lêer:Flag of Azerbaijan.svg|  Vlag van Azerbeidjan
Lêer:Flag of the Comoros.svg|  Vlag van die Comore-eilande
Lêer:Flag of Hatay.svg|  Vlag van Hatay (1938–1939)
Lêer:Flag of Libya.svg|  Vlag van Libië
Lêer:Flag of Mauritania.svg|  Vlag van Mauritanië
Lêer:Kokbayraq flag.svg|  Vlag van Oos-Turkestan
Lêer:Flag of the Ottoman Empire.svg|  Vlag van die Ottomaanse Ryk (1844–1923)
Lêer:Flag of Pakistan.svg|  Vlag van Pakistan
Lêer:Flag of Cyrenaica.svg|  Vlag van Sirenaïka (1949–1951)
Lêer:Flag of Tunisia.svg|  Vlag van Tunisië
Lêer:Flag of the Turkish Republic of Northern Cyprus.svg|  Vlag van die Turkse Republiek van Noord-Siprus
Lêer:Flag of Turkey.svg|  Vlag van Turkye

## Sien ook 
## Verwysings 
## Eksterne skakels 
*  Maleisië by *Flags of the World*.
*